

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

Općinsko vijeće Općine Vidovec

KLASA: 602-04/25-01/02

URBROJ: 2186-10-01/1-25-06

U Vidovcu, 23. lipnja 2025.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Vidovec („Službeni vjesnik Varaždinske županije“ br. 20/21), Općinsko vijeće Općine Vidovec na svojoj 2. sjednici održanoj dana 23. lipnja 2025. godine donosi sljedeću

**ODLUKU**

**o financiranju troškova kupnje** **radnih bilježnica, mapa za likovnu kulturu, kutija za tehničku kulturu i atlasa za školsku godinu 2025./2026**.

**Članak 1.**

Ovom Odlukom se utvrđuju korisnici, uvjeti, način i postupak ostvarivanja prava na jednokratno financiranje troškova kupnje radnih bilježnica, mapa za likovnu kulturu, kutija za tehničku kulturu i atlasa za školsku godinu 2025./2026.

**Članak 2**.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

**Članak 3.**

Općina Vidovec će za školsku godinu 2025./2026. financirati troškove kupnje radnih bilježnica, mapa za likovnu kulturu, kutija za tehničku kulturu i atlasa.

Pravo na financiranje iz stavka 1. ovog članka ostvaruju učenici od 1. do 8. razreda osnovnih škola koje se nalaze na području Općine Vidovec i koji barem s jednim roditeljem/ skrbnikom imaju prijavljeno prebivalište na području Općine Vidovec.

Osnovne škole koje se nalaze na području Općine Vidovec dostaviti će konačan i ažuriran popis učenika sa prebivalištem na području Općine Vidovec.

**Članak 4.**

Iznos financiranja kompleta radnih bilježnica, mapa za likovnu kulturu, kutija za tehničku kulturu i atlasa dodjeljuje se ovisno o razredu koji učenici pohađaju u školskoj godini 2025./2026. i to temeljem specifikacije cijene kompleta radnih bilježnica, mapa za likovnu kulturu, kutija za tehničku kulturu i atlasa koje dostavljaju ravnatelji osnovnih škola na području Općine Vidovec Jedinstvenom upravnom odjelu Općine Vidovec.

Iznos financiranja kompleta radnih bilježnica, mapa za likovnu kulturu, kutija za tehničku kulturu i atlasa iz prethodnog stavka ovog članka primjenjuje se i na učenike od 1. do 8. razreda koji, barem s jednim roditeljem/ skrbnikom imaju prijavljeno prebivalište na području Općine Vidovec, a polaznici su osnovnih škola izvan područja Općine Vidovec, a na području Republike Hrvatske.

**Članak 5.**

Da bi ostvario pravo na financiranje troškova kupnje radnih bilježnica, mapa za likovnu kulturu, kutija za tehničku kulturu i atlasa, roditelj/ skrbnik podnosi Jedinstvenom upravnom odjelu Općine Vidovec zahtjev za financiranje.

Uz zahtjev za financiranje potrebno je priložiti:

* dokaz o prebivalištu: obostranu presliku osobne iskaznice ili uvjerenje o prebivalištu ne starije od 6 mjeseci za jednog roditelja/skrbnika,
* presliku transakcijskog računa roditelja/ skrbnika na koji će se isplatiti iznos financiranja.

Oni učenici koji polaze osnovnu školu izvan područja Općine Vidovec, a imaju prijavljeno prebivalište na području Općine Vidovec te pravo na druge obrazovne materijale ne ostvaruju po drugoj osnovi, uz dokumentaciju iz prethodnog stavka ovog članka, potrebno je dostaviti dokaz o prebivalištu učenika i to obostranu presliku osobne iskaznice ili uvjerenje o prebivalištu ne starije od 6 mjeseci.

**Članak 6.**

Prilikom obrade podnesenih zahtjeva Jedinstveni upravni odjel Općine Vidovec može od podnositelja zatražiti i dodatnu dokumentaciju kojom se dokazuju uvjeti traženi ovom Odlukom.

Zahtjevi za financiranje sa pripadajućom dokumentacijom podnose se zaključno do 30. rujna 2025. godine putem elektroničke pošte ili osobno u Jedinstveni upravni odjel Općine Vidovec.

Sukladno odredbama članaka 1. i 2. Odluke o podmirenju novčanih obveza prema Proračunu Općine Vidovec („Službeni vjesnik Varaždinske županije“ br. 24/22), kućanstvo u kojem podnositelj zahtjeva za financiranje ima prijavljeno prebivalište, mora imati podmirene novčane obveze prema Proračunu Općine Vidovec.

**Članak 7.**

Isplata novčanog iznosa iz članka 4. ove Odluke vršiti će se uplatom na transakcijski račun roditelja/zakonskog zastupnika, temeljem dostavljenog zahtjeva za financiranje i pripadajuće dokumentacije.

**Članak 8.**

Ovom Odlukom stavlja se van snage Odluka o sufinanciranju troškova kupnje radnih bilježnica za školsku godinu 2024. /2025. („Službeni vjesnik Varaždinske županije“ br. 67/24).

**Članak 9.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

PREDSJEDNICA

Ljubica Hosni